Document ID: /fineweb-2-swissfilter-quality_10-filterrobots/filtered/01798.jsonl.gz/140

Die Junge Stainlemer wurden bereits 1926 mit dem Ziel gegründet, Buben ab 7 Jahren das Trommeln und Piccolospielen beizubringen und das Fasnachtsleben (wie wir es verstehen) näher zu bringen. Nebst dem musikalischen Unterricht ist es uns aber auch ein grosses Anliegen, unser Vereinsleben (auch mit Stammverein und Alter Garde) stetig zu pflegen. So finden über das ganze Jahr diverse Veranstaltungen statt, die von unserem jungen und innovativen Vorstand geleitet und eigenständig organisiert werden.
Community-Inhalte von Alti Stainlemer Jungi Garde
Seite: 1 von 1
Alti Stainlemer Binggis - Fasnacht 2019
Sujet: Aadie Goma
Der Achilles hett e Jungs bykoo. Isch dä trans*gender oder so?
Nai, doch der Zolli merggts jetz au: Dä Gorilla-Maa isch e Gorilla-Frau.
Drum föön mer gescheiter noomool aa: D Achilla hett e Buschi ghaa.
Doch d Affemuetter hett kai Schimmer, was sii söll due im Kinderzimmer.
S wird aim ums Buschi angscht und bang. Als Retter kunnt der Doggter Lang,
wos Äffli vo der Mamme drennt, zems zue sich z nää. Und s "Goma" nennt.
(e Usszug uss em Zeedel 2019)
Drum Finger uuse, s blybt drbyy, au z Basel hedds e Mängs Genie.
Mit gscheite Männer und mit Fraue wänn mir die Stadt in d Hööchi baue;
so wird die Stadt, mer finde s stargg, e Fortschridds- und e Wüssenspargg!
Denn öbbis mien mer scho no saage, bi dr Fasnacht kasch nid klaage,
doo sin mir z Basel und au z Rieche uf dr Wält die gailschde Sieche!
(e Usszug uss em Zeedel 2019)
Me nennt en SK 0-9-2. Dä Storgg isch wagglig uff de Bai.
Will die Gschicht bi de Medie ziet, beweggt sy alle Mensche s Gmiet. Me nennt en Ibrahim Al-Hai. Dä Bueb isch wagglig uff de Bai
Dä Bueb hett kalt und liggt im Drägg, doch niemets holt en dört ewägg.
Will die Gschicht nit bi Medie ziet, beweggt sy au kaim Mensch sy Gmiet.
(e Usszug uss em Zeedel 2018)
Syt 60 Joor freut Gross und Glai sich ab de bunte Legostai.
Und drum kreiert me mit vyyl Gschigg e Megaschau, e "World of Brick"!
Es strööme d Lüt in grosse Schaare, s sin halt alles Spiilzüg-Naare,
doch bim Yydridd, s grossi Stuune, s verdrybd aim grad die gueti Luune,
isch dyy Gnopf au no so glai, är zaalt bigoschd faschd zwanzig Stai.
(e Usszug uss em Zeedel 2018)